text: Ingen erstatning til søfolk fra Danica White
  06 oktober 2010 kl. 11.05
  Rederiet H. Folmer skal ikke betale erstatning til de søfolk, der var gidsler om bord på det kaprede skib Danica White i 2007. Det afgjorde Østre Landsret i dag
  De fire søfolk, der sad som gidsler i 83 dage tilbage i 2007, da Fragtskibet Danica White blev kapret, havde krævet 1,3 millioner kroner i erstatning.
  Erstatningen kommer de fire søfolk dog til at kigge langt efter. Østre Landsret fastslog nemlig i dag, at rederiet H. Folmer slet ikke skal betale erstatning til søfolkene. Dermed følger Østre Landsret på det punkt byrettens dom fra sidste år.
  